Joe Biden și-a prezentat primii membri ai Administraţiei. Pentru prima dată în istorie, serviciul de informații americane va fi condus de o femeie.
Joe Biden anunţă primii membri ai cabinetului. Avril Haines este prima femeie din conducerea serviciilor de informaţii americane. Alejandro Mayorkas, de origine cubaneză, este desemnat secretar pentru Securitatea Internă.
 21.00 Joe Biden a anunțat primii membri ai cabinetuluiPreşedintele-ales al SUA l-a desemnat pe Antony Blinken pentru funcţia de secretar de Stat şi pe Alejandro Mayorkas pentru postul de secretar pentru Securitatea Internă. Avril Haines va ocupa postul de director al Comunităţii serviciilor de informaţii, iar Linda Thomas-Greenfield va fi ambasador al SUA la ONU.Jake Sullivan a fost desemnat consilier prezidenţial pentru Siguranţă naţională, iar John Kerry emisar special pentru protejarea climei. Ron Klain a fost desemnat şef al Cancelariei prezidenţiale. Jen O’Malley Dillon, directorul echipei de campanie electorală, va fi adjunct al şefului Cancelariei de la Casa Albă.Potrivit unor surse citate de postul CNBC, Joseph Biden o va desemna pe Janet Yellen, fost preşedinte al Rezervei Federale (FED), secretar al Trezoreriei.Joseph Biden a anunţat, luni, desemnarea a doi consilieri prezidenţiali pentru afaceri legislative. Reema Dodin şi Shuwanza Goff, până acum consilieri parlamentari, vor deveni directori adjuncţi ai Oficiului prezidenţial pentru Afaceri Legislative.Mike Donilon, unul dintre apropiaţii lui Joe Biden, va fi consilier prezidenţial de rang înalt, iar Steve Ricchetti, fost şef de cabinet când Biden era vicepreşedinte, va deveni consilier prezidenţial pentru strategii politice.Congresmanul Cedric Richmond va renunţa la mandatul parlamentar şi va deveni consilier prezidenţial şi director al Biroului prezidenţial pentru Responsabilitate Publică.Dana Remus, consilier juridic în echipa de campanie electorală a lui Joe Biden, va fi consilier prezidenţial pentru Afaceri juridice.Julie Rodriguez, director-adjunct al echipei de campanie, va fi directorul Oficiului pentru Afaceri Guvernamentale de la Casa Albă.Annie Tomasini, fost adjunct al secretarului de presă al Casei Albe când Joe Biden era vicepreşedinte, va coordona activităţile Biroului Oval."Echipa este la înălţimea momentului. Ei întruchipează credinţa mea că America este cea mai puternică atunci când colaborează cu aliaţii. În mod colectiv, această echipă a obţinut unele dintre cele mai importante realizări în domeniul securităţii naţionale şi pe plan diplomatic din istoria recentă“, a subliniat Joe Biden.Știrea inițialăJoe Biden va anunţa astăzi primii membri ai cabinetului său.Printre aceştia se numără Avril Haines, prima femeie care va conduce serviciile de informaţii americane şi Alejandro Mayorkas, primul hispanic din fruntea departamentului de siguranţă naţională.Secretar de stat va fi Anthony Blinken, un adjunct al consilierului prezidenţial pentru securitate naţională în administraţia Obama.